Diari Oficial de la Generalitat Valenciana


Sumari del DOGV 1638, del 08-10-1991 (1991/822814)

ORDRE de 27 de setembre de 1991, de la Conselleria d'Agricultura i Pesca, per la qual es concedeixen ajudes a les cooperatives de segon grau que organitzen i promocionen la comercialització de l'oli de qualitat produït per les cooperatives associades.
-----------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/09/27/(1)/dof/vci/html**

### Dades del document

Número de DOGV
:   1638

Data del DOGV
:   08-10-1991

Secció del DOGV
:   DISPOSICIONS GENERALS

Número del document
:   1991/822814


Data del document
:   27-09-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 27 de setembre de 1991, de la Conselleria d'Agricultura i Pesca, per la qual es concedeixen ajudes a les cooperatives de segon grau que organitzen i promouen la comercialització de l'oli de qualitat produït per les cooperatives associades.  
Les cooperatives- almàsseres de la Comunitat Valenciana, constitueixen el grup productor primari més important a l?hora de l?obtenció de l?oli d'oliva verge. La majoria d'aquestes cooperatives tenen com a únic objectiu la molinada i el premsatge de les olives, i venen l?oli a doll sense els oportuns tractaments necessaris per a fer una comercialització adient al públic. Es per això que perden el valor afegit que comportaria arribar al consumidor amb una garantia d'autenticitat avalada per la condició de productor al si d'una organització cooperativa.  
Aquesta situació ha emmascarat les vertaderes possibilitats de l?oli produït a la Comunitat Valenciana, que no ha adquirit el grau de comercialització que d'acord amb les característiques i possibilitats li corresponia.  
Per tot açò abans esmentat, la Conselleria d?Agricultura i Pesca considera convenient i necessari establir una línia d'ajudes que afavoresca l?establiment d'una organització dins del cooperativisme de segon grau, perquè fomente els processos tècnics i comercials que possibiliten la comercialització de l?oli verge degudament envasat i presentat, com a «Oli valencià», i que alhora ressalte el valor intrínsec i la garantia de puresa.  
En virtut d'açò, i en ús de les facultats que tinc atribuïdes  
ORDENE:  
Article primer  
La Conselleria d?Agricultura i Pesca concedirà ajudes a les cooperatives oleícoles de segon grau valencianes que establesquen i executen un pla d'estudi, organització i realització d'accions comercials i tècniques dirigides a la comercialització d'oli verge envasat per a la venda al consumidor amb el format i la garantia corresponent a un producte de qualitat, i destacant l?origen valencià amb característiques determinades.  
Article segon  
Les ajudes consistiran en una subvenció fins el 50% de les despeses que es generen en la gestió i en l'administració per als fins descrits de comercialització corresponent a la penetració comercial, estudis, logotips i marques, i també els salaris del personal contractat per a aquesta finalitat, sense que en cap cas es sobrepuge la quantitat de quatre milions de pessetes per peticionari i any.  
Article tercer  
Per tal accedir a aquesta subvenció caldrà:  
1. Presentar una memòria descriptiva i quantificada de les experiències que han hagut en l'any o anys anteriors sobre aquesta matèria.  
2. Establir un pla d'acció estratègic per a aquest exercici en una visió global de futur  
3. La presentació d'un pressupost de despeses conseqüent al pla descrit i la situació funcional de la cooperativa en qüestió.  
4. Que s'afavoresca la participació i la integració del major nombre possible de cooperatives base i estimular així els cooperativistes en les actuacions agronòmiques adients per a l?obtenció d'un producte de qualitat.  
Article quart  
Les ajudes se sol·licitaran per escrit dirigit a l'Honorable Sr. Conseller d?Agricultura i Pesca en el termini del mes següent al de la publicació d'aquesta ordre, i en endavant abans del 30 de març de cada any.  
Article cinquè  
Per a percebre les ajudes concedides caldrà la presentació dels documents i les factures acreditatives del pagament de les despeses realitzades, i hauran d'adjuntar la documentació acreditativa d'haver complit fins avui les obligacions fiscals i les corresponents amb la Seguretat Social de llurs empleats.  
Article sisé  
1. Són obligacions del beneficiari de qualsevol de les ajudes:  
a) Realitzar l'activitat o adoptar el comportament que fonamenta la concessió de la subvenció.  
b) Acreditar davant l'entitat concedidora la realització de l'activitat o l'adopció del comportament, i també el compliment dels requisits i de les condicions que determinen la concessió o l'aprofitament de l'ajuda.  
c) La submissió a les actuacions de control financer que corresponguen a la Intervenció General, en relació amb les subvencions i ajudes concedides.  
d) Comunicar a l?entitat concedidora l?obtenció de subvencions o ajudes per a la mateixa finalitat procedent de qualsevol administració o ens públic.  
2. Qualsevol alteració de les condicions que es tinguen en compte per a la concessió de la subvenció, i en tot cas l?obtenció concorrent de subvencions o ajudes atorgades per altres administracions o ens públics o privats, podrà originar la modificació de la resolució de la concessió. L?import de les subvencions regulades en aquesta ordre no podrà ésser en cap cas d'una quantia que aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat a desenvolupar pel beneficiari.  
3. Procedirà el reintegrament de les quantitats percebudes i l?exigència de l?interés de demora des del moment del pagament de la subvenció en els següents casos:  
a) Incompliment de l?obligació de justificació.  
b) Incompliment de la finalitat per a la qual la subvenció va ésser concedida.  
c) Incompliment de les condicions imposades als beneficiaris amb motiu de la concessió de la subvenció.  
Així mateix, en el supòsit regulat al paràgraf segon de l'apartat anterior, quan la subvenció principal siga de la Generalitat Valenciana procedirà el reintegrament de l?excés obtingut sobre el cost de l'activitat desenvolupada.  
Article setè  
La concessió de les ajudes regulades per aquesta ordre, s?efectuarà a càrrec de les dotacions pressupostàries de capital del programa 821.20 de l'Institut de Cooperativisme Agrari Valencià, del pressupost de despeses de la Generalitat Valenciana, línia 701. L?assignació per a 1991 és de cinc milions de pessetes.  
DISPOSICIO FINAL  
Aquesta ordre entra en vigor l?endemà de la publicació al Diari Oficial de la Generalitat Valenciana.  
València, 27 de setembre de 1991.  
El Conseller d?Agricultura i Pesca,   
LLUIS FONT DE MORA I MONTESINOS


Còpia Permalink ELI